Trudeau wen verkiesing in Kanada | Netwerk24
Justin Trudeau (47), premier van Kanada, gaan sy werk behou nadat landsburgers Maandag in die land se verkiesing gestem het.
Trudeau se Liberale Party net-net in die land se parlementêre verkiesing gewen het.
Trudeau het die verkiesing vier jaar gelede oortuigend gewen, maar dit is nie weer die geval nie. Hy sal 'n koalisie met 'n kleiner party moet vorm om 'n meerderheid in die parlement te verseker.
Daar was vooraf voorspellings dat die Konserwatiewe Party van Andrew Scheer (40) die verkiesing kon wen.
"Julle het dit gedoen, my vriende. Baie geluk!" het Trudeau in sy oorwinningstoespraak aan sy ondersteuners in Montreal gesê, nadat die verkiesingsuitslag bekend gemaak is. – Reuters
Justin Trudeau, premier van Kanada en leier van die land se Liberale Party, tydens sy toespraak by die Palais des Congres in Montreal, Quebec, nadat die verkiesingsuitslag bekend gemaak is. Foto: Reuters